వాషింగ్టన్: ఫేస్బుక్లో వచ్చే తప్పుడు వార్తలకు కళ్లెం వేయాలని ఫేస్బుక్ వ్యవస్థాపకుడు జుకర్బెర్గ్కు బరాక్ ఒబామా అధ్యక్షుడిగా ఉన్నపుడు విజ్ఞప్తి చేసినట్లు వాషింగ్టన్ పోస్టు తాజాగా ఓ కథనం ప్రచురించింది. గతేడాది అమెరికా అధ్యక్ష ఎన్నికల సమయంలో డెమోక్రాట్ అభ్యర్థికి వ్యతిరేకంగా ఫేస్బుక్లో ప్రచారంలోకి వచ్చిన తప్పుడు వార్తలపై ఒబామా ఆగ్రహం వ్యక్తం చేసినట్టు కథనంలో పేర్కొంది. అయితే ఫేస్బుక్ కథనాలు ఎన్నికలపై ప్రభావం చూపుతాయన్న వ్యాఖ్యలను జుకర్బెర్గ్ సున్నితంగా తోసిపుచ్చారని, ఇది ప్రజల అభిప్రాయాలు ఇచ్చిపుచ్చుకోవడంలో భాగంగానే చూడాలని ఆయన ఒబామాకు చెప్పినట్టు అందులో వివరించింది. కాగా, అప్పట్లో ఫేస్బుక్లో వచ్చిన ప్రకటనల వెనుక రష్యాకు చెందిన నకిలీ అకౌంట్లు ఉన్నాయని, ఈ ప్రకటనలు ఎన్నికలపై ప్రభావం చూపాయని వచ్చిన ఆరోపణలపై జుకర్బెర్గ్ స్పందించారు. సదరు ప్రకటనల వివరాలను వెల్లడిస్తామన్నారు. కాగా ఈ విషయంలో తమ ప్రమేయం ఉందన్న వార్తలను రష్యా తోసిపుచ్చింది.
vashington: fasebuklo vache tappudu vaartalaku kallem veyalani fasebook vyavasthaapakudu jukarbergku barak obama adhyakshudigaa unnapudu vignapti chesinatlu vashington postu taajaagaa oo kathanam prachurinchindi. gatedadi america adhyaksha ennikala samayamlo democrat abhyardhiki vyatirekamgaa fasebuklo prachaaramloki vachina tappudu vaartalapai obama aagraham vyaktam chesinattu kathanamlo perkondi. ayithe fasebook kathanaalu ennikalapai prabhaavam chuuputaayanna vyaakhyalanu jukarberg sunnitamgaa tosipuchhaarani, idhi prajala abhipraayaalu ichipuchukovadamlo bhagamgane chuudaalani aayana obamaku cheppinattu andulo vivarinchindi. kaga, appatlo fasebuklo vachina prakatanala venuka rashyaku chendina nakili akountlu unnaayani, ee prakatanalu ennikalapai prabhaavam chuupaayani vachina aaropanalapai jukarberg spandinchaaru. sadaru prakatanala vivaraalanu velladistaamannaaru. kaga ee vishayamlo tama prameyam undanna vaartalanu rashya tosipuchindi.